| Medaljeoversikt |
| --- |
| Friidrett, stavsprang |
| Konkurrerte for Slovenias flagg Slovenia |
| EM i friidrett |
| Bronse | Amsterdam 2016 | 5,50 m |
| Lag-EM i friidrett (Second League) |
| Sølv | Tel Aviv 2017 | 5,50 m |
| Balkanmesterskapet i friidrett |
| Gull | Pitești 2015 | 5,65 m |
| U23-EM i friidrett |
| Gull | Tallinn 2015 | 5,55 m |
| European Youth Olympic Festival |
| Gull | Trabzon 2011 | 5,31 m |
| Ungdoms-VM i friidrett |
| Gull | Lille 2011 | 5,25 m |

**Robert Brenner** (født 8. mars 1994 i Celje) er en slovensk friidrettsutøver som konkurrerer i stavsprang. Hans fremste internasjonale meritt er gull fra U23-EM i friidrett 2015 og bronse fra EM i friidrett 2016.

Idrettskarriere
---------------

Renner markerte seg på ungdomsnivå i 2011, der han vant Ungdoms-VM i friidrett 2011 i Lille, med personlig rekord på 5,25 meter. og deretter vant European Youth Olympic Festival 2011 i Trabzon med 5,31 meter, som var ny mesterskapsrekord. Året etter deltok han i Junior-VM i friidrett 2012, der han kom på femteplass med 5,40 meter.

Som senior deltok han i EM i friidrett innendørs 2013, men kom på 16.-plass i kvalifiseringsrunden, og nådde ikke finalerunden.

Han deltok igjen i EM i friidrett innendørs 2015, der han kom på 15.-plass i kvalifiseringsrunden, og gikk heller ikke denne gangen til finalerunden. I juli vant han stavsprang i U23-EM i friidrett, der han hoppet 5,55 meter og satte ny personlig rekord og nasjonal U23-rekord. Han vant også Balkanmesterskapet i friidrett 2015 i Pitești, der han hoppet 5,65 meter. Han deltok i VM i friidrett 2015 i Beijing, der han satte personlig og slovensk rekord i kvalifiseringsrunden, med 5,70 meter. I finalerunden hoppet han ikke like bra, han greide 5,50 meter, men rev deretter tre ganger på 5,60 meter, og endte på 13.-plass. Canadiske Shawnacy Barber vant VM med 5,90 meter.

Under EM i friidrett 2016 i Amsterdam fikk han bronse, med 5,50 meter som beste hopp. Han deltok også i Sommer-OL 2016 i Rio de Janeiro, men greide bare 5,45 meter i kvalifiseringsrunden, og nådde ikke finalen. Han endte på 22.-plass sammenlagt. 

Han kom på fjerdeplass i stavsprang under Balkanmesterskapet i friidrett innendørs 2017, og representerte Slovenia under Lag-EM i friidrett 2017, der Slovenia deltok i Second League, og Renner kom der på andreplass, bak Ivan Horvat fra Kroatia.

Referanser
----------

1. ↑   World Athletics Database, World Athletics utøver-ID 251356[Hentet fra Wikidata]
2. ↑  IAAF - *7th IAAF World Youth Championships > Pole Vault - Boys*
3. ↑  IAAF - *14th IAAF World Junior Championships > Pole Vault - men*, besøkt 31. august 2015.
4. ↑  European Athletics - *32nd European Athletics Indoor Championships, Scandinavium Göteborg SWE 28 February - 3 March Indoor* Arkivert 14. juli 2014 hos Wayback Machine. besøkt 31. august 2015.
5. ↑  European Athletics - *10th European Athletics U23 Championships, Kadriorg Stadium Tallinn EST 9 - 12 July* Arkivert 23. juli 2015 hos Wayback Machine. besøkt 31. august 2015.

Eksterne lenker
---------------

* (en) Robert Renner – Olympics.com Rediger på Wikidata

* (en) Robert Renner – Olympic.org Rediger på Wikidata

* (en) Robert Renner – Olympedia Rediger på Wikidata

* (en) Robert Renner – Sports-Reference (OL-resultater – arkivert) Rediger på Wikidata

* (en) Robert Renner – World Athletics Rediger på Wikidata

* (en) Robert Renner – Diamond League Rediger på Wikidata
* (en) Profil hos Europran Athletics
* (en) Profil hos All-Athletics Arkivert 28. august 2015 hos Wayback Machine.

|  |  |
| --- | --- |
| Oppslagsverk/autoritetsdata | Prabook
 |